Data was extracted from:https://www.infomed.co.il/treatments/systematic-desensitization/

דסנסיטיזציה שיטתית, הקהיה שיטתית (Systematic Desensitization)
ערוץ בריאות הנפש
1 דקות קריאה
הילד שלך מפחד מבעלי חיים? אם כן, כנראה שלא תיקח אותו מחר לטיול בקניה אלא תנסה להרגיל אותו קודם כל לחתול של השכנים, כשאתה מרגיע אותו ומחזיק את ידו. על הבנה אינטואיטיבית זו מבוססת שיטת הדסנסיטיזציה (הקהיה) השיטתית, אחת הדרכים הנפוצות והחשובות ביותר של ה
טיפול ההתנהגותי-קוגניטיבי
.
השיטה מבוססת על העיקרון ההתנהגותי לפיו ניתן להתגבר על פחד מוגזם ולא אדפטיבי ממצבים או מאובייקטים מסיימים. ההתגברות נעשית על ידי התקרבות הדרגתית למצבים או לאובייקטים המפחידים במצב פסיכו-פיזיולוגי מפחית
חרדה
.
התהליך מתבצע באופן הדרגתי - תחילה, המטפל והמטופל מכינים ביחד רשימה מוגדרת של מצבים היררכיים מעוררי פחד, מן הקל אל הכבד. לאחר מכן, כשהמטופל שרוי בהרפיה מרבית, הוא מתבקש לדמיין את המצבים מהחל מהמצב הכי פחות מפחיד ועד למצב המפחיד ביותר.
ההרפיה עוזרת למטופל לחוש פחד מזערי בלבד, כך הוא מתקדם שלב-שלב עד שהוא מסוגל לדמיין את המצב המפחיד ביותר בהיררכיה תוך שהוא חש פחד מזערי. לדוגמא, אדם הסובל מ
פוביה
מכלבים יונחה לדמיין בהדרגה ותוך כדי הרפיה התקרבות לכלב קטן, ליטוף כלב קשור, הימצאות לבד בחדר עם כלב גדול וכך הלאה. כמו כן, לעיתים חושפים את המטופל לא רק למצבים מדומיינים, אלא גם למצבים אמיתיים.